

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

UPRAVNI ODJEL ZA FINANCIJE I PRORAČUN

KLASA: 406-07/22-03/5

URBROJ: 238-10-05/2-22-2

Ivanić-Grad, 12. kolovoza 2022.

**SVIM ZAINTERESIRANIM**

**GOSPODARSKIM SUBJEKTIMA**

**Predmet:** Nabava radova na sanaciji krovišta tržnice Maznica u Ivanić-Gradu - prethodno savjetovanje sa zainteresiranim gospodarskim subjektima

Poštovani,

obavještavamo Vas da javni naručitelj Grad Ivanić-Grad planira pokrenuti otvoreni postupak javne nabave male vrijednosti za nabavu radova na sanaciji krovišta tržnice Maznica u Ivanić-Gradu.

Sukladno članku 198. Zakona o javnoj nabavi (Narodne novine, broj 120/16), prije pokretanja postupka javne nabave javni naručitelj u pravilu provodi analizu tržišta u svrhu pripreme nabave i informiranja gospodarskih subjekata o planovima i zahtjevima u vezi s predmetnom nabavom.

Ovim putem javni naručitelj Grad Ivanić-Grad predmet nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora stavlja na prethodno savjetovanje sa zainteresiranim gospodarskim subjektima.

Prethodno savjetovanje sa zainteresiranim gospodarskim subjektima trajat će zaključno do 22. kolovoza 2022.godine.

Zainteresirani gospodarski subjekti mogu u tijeku trajanja prethodnog savjetovanja svoje primjedbe i prijedloge na dokumentaciju dati u Elektroničkom oglasniku javne nabave (<https://eojn.nn.hr/>) .

Po isteku navedenog roka, Naručitelj će razmotriti sve pristigle primjedbe i prijedloge zainteresiranih gospodarskih subjekata te će o prihvaćanju ili neprihvaćanju primjedbi i prijedloga zainteresiranih subjekata izraditi izvješće te ga objaviti na internetskim stranicama <https://eojn.nn.hr/> i na internetskoj stranici Grada Ivanić-Grada [www.ivanic-grad.hr](http://www.ivanic-grad.hr)

Prilog: - Nacrt dokumentacije o nabavi

 - Nacrt troškovnika